**ՀԱՅՏԱՐԱՐՈՒԹՅՈՒՆ**

**ԿԱՆԱՉԱՊԱՏ ՏԱՐԱԾՔՆԵՐԻ ԽՆԱՄՔԻ ԻՐԱԿԱՆԱՑՄԱՆ ԾԱՌԱՅՈՒԹՅՈՒՆՆԵՐԻ**

**ՁԵՌՔ ԲԵՐՄԱՆ ՀԱՄԱՐ ԲԱՑ ԸՆԹԱՑԱԿԱՐԳՈՎ ՄՐՑՈՒՅԹԻ ԱՆՑԿԱՑՄԱՆ ՄԱՍԻՆ**

 «10» օգոստոսի, 2020թ

«Կոնվերս Բանկ» ՓԲԸ (այսուհետ՝ "Բանկ"), որը գտնվում է ՀՀ, ք. Երևան Վազգեն Սարգսյան 26/1 հասցեում, հայտարարում է բաց ընթացակարգով մրցույթ՝ «Կոնվերս Բանկ» ՓԲԸ մասնաճյուղերի կանաչապատ տարածքների խնամքի իրականացման ծառայությունների ձեռք բերման համար մատակարար կազմակերպություն ընտրելու նպատակով` ստորև նկարագրված 2 լոտերով.

Լոտ 1 Երևան քաղաքի տարածքում գտնվող մասնաճյուղերի կանաչապատ տարածքների խնամք,

Լոտ 2 Երևան քաղաքի տարածքից դուրս գտնվող մասնաճյուղերի կանաչապատ տարածքներիի խնամք

Մրցութային հայտերի ընդունման վերջնաժամկետը` 20.08.2020 թվականը` ժամը 18:00-ն: Մրցութային հայտերը, կազմված սույն հրավերի և կից հավելված 1-ի համաձայն, անհրաժեշտ է ներկայացնել «Կոնվերս Բանկ» ՓԲԸ-ի գլխավոր գրասենյակ` ք. Երևան, Վ. Սարգսյան 26/1 հասցեով, առձեռն, փակ, կնքված և ստորագրված ծրարով (Բանկի Գրասենյակային Գործառնությունների բաժնի մասնագետ Մարիամ Նազարյանին, ներքին հեռախոսահամար՝ 2350, 1238) կամ **Tender@conversebank.am** էլեկտրոնային հասցեին՝ subject դաշտում պարտադիր նշելով մրցույթի անվանումը /կանաչապատ տարածքների խնամքի իրականացման ծառայությունների ձեռք բերման առաջարկ/:

Ծրարի վրա կատարվում են հետևյալ գրառումները.

1. «Կոնվերս Բանկ» ՓԲԸ
2. «Կոնվերս Բանկ» ՓԲԸ մասնաճյուղերի կանաչապատ տարածքների խնամքի իրականացման ծառայությունների ձեռք բերման համար մրցութային հայտ,
3. Կազմակերպության անվանումը, հասցեն, հեռախոսահամարը, էլեկտրոնային փոստի հասցեն, ինտերնետային կայքի հասցեն (առկայության դեպքում),
4. Չբացել մինչև մրցույթի հայտերի բացման նիստը:

Ծրարում հայտից բացի մրցույթի մասնակցի կողմից անհրաժեշտ է ներառել պայմանագրի կնքման համար անհրաժեշտ այլ տեղեկություններ և/կամ փաստաթղթեր /կնքված պայմանագրերի պատճեններ, հանձնման-ընդունման ակտեր, երաշխավորագրեր և այլն/, նմանատիպ աշխատանքների փորձը պարտադիր է:

Մասնակիցը պետք է հավաստի, որ ունի աշխատանքային ռեսուրսներ, տեխնիկական միջոցներ:

Մրցույթին կարելի է մասնակցել ինչպես բոլոր լոտերով, այնպես էլ լոտերից որևէ մեկով: Մրցույթին չեն կարող մասնակցել Բանկի կամ Բանկի աշխատակցի հետ փոխկապակցված անձինք/ընկերությունները:

Բանկի կամ Բանկի աշխատակցի հետ փոխկապակցված հայտատուի հայտը մրցութային հանձնաժողովի կողմից չի դիտարկվի:

Մրցույթն անցկացվում է 2 փուլով, որից 1-ին փուլի ընթացում մրցութային հանձնաժողովի կողմից բացվում են ներկայացված փաթեթները, հայտարարվում գնառաջարկները և որակավորվում են մասնակիցները:

Հանձնաժողովի կողմից նախնական որակավորում ստացած մասնակիցները կհրավիրվեն Մրցույթի 2-րդ՝ բանակցային փուլին մասնակցելու, որի ընթացքում մասնակիցները կկատարեն իրենց լավագույն գնիջեցումները՝ մրցակցության սկզբունքով:

Հաղթող է ճանաչվում մրցութային հանձնաժողովի կողմից վերջնական որակավորում ստացած այն մասնակիցը, ով սահմանված պահանջների շրջանակներում ներկայացնում է տվյալ լոտի ընդհանուր /շաբաթը երկօրյա և եռօրյա խնամք/ մեկ ամսվա՝ Բանկի մասնաճյուղերի տարածքի 1քմ-ի խնամքի համար ամենացածր գինը՝ մրցույթի 2-րդ՝ բանակցային փուլի ընթացքում:

«Կոնվերս Բանկ» ՓԲԸ-ն մրցույթի հաղթողի հետ կկնքի համապատասխան պայմանագիր: Մրցույթում հաղթող կազմակերպությանը վճարումները կիրականացվեն անկանխիկ` (փոխանցումով) «Կոնվերս Բանկ» ՓԲԸ-ում մասնակցի գործող բանկային հաշիվների միջոցով:

Պայմանագրի կնքումից հաղթող ճանաչված մասնակիցը կարող է հրաժարվել նախագիծը ստանալուց հետո 3 /երեք/ օրյա ժամկետում: Ժամկետի խախտմամբ պայմանագրի կնքումից հրաժարվելու դեպքում հաղթող ճանաչված մասնակիցը Բանկին պարտավորվում է վճարել տուգանք ներկայացված գնառաջարկի 1.5 /մեկ ամբողջ հինգ տասնորդական/ տոկոսի չափով:
Հաղթող ճանաչված մասնակցի կողմից պայմանագիր չկնքելու դեպքում, այն կարող է առաջարկվել կնքել մրցույթում երկրորդ տեղը զբաղեցրած մասնակցին:
Հայտերը պետք է կազմված լինեն հայերենով:
Հայտնում ենք, որ Բանկը ցանկացած ժամանակ կարող է չեղյալ հայտարարել մրցույթը:

Սույն հրավերին կից Հավելված 2-ում կարող եք ծանոթանալ Բանկի մասնաճյուղերի կանաչապատ տարածքների մակերեսներին և Ծառայության նկարագրին:

Մրցույթին մասնակցելու և լրացուցիչ տեղեկություններ ստանալու համար կարող եք դիմել «Կոնվերս Բանկ» ՓԲԸ Սպասարկման և Գնումների բաժին`(+374 10) 511 211, ներքին 2315 հեռախոսահամարներով Հրանուշ Հարոյանին կամ ուղարկել հաղորդագրություն **Tender@conversebank.am**  էլեկտրոնային փոստի հասցեին, աշխատանքների նկարագրի հետ կապված հարցերի դեպքում՝ Կարեն Շահվերդյանին հեռ.  (+374 10) 511 211     ներք. 1242, կամ ուղարկել հաղորդագրություն **Tender@conversebank.am** էլեկտրոնային փոստի հասցեին):

Խնդրում ենք հայտում նշել, թե հայտարարությունների ո՞ր կայքից եք տեղեկացել այս մրցույթի մասին:

 Հավելված 1

 **ԳՆԱՌԱՋԱՐԿ**

 «Կոնվերս Բանկ» ՓԲԸ մասնաճյուղերի կանաչապատ տարածքների խնամքի իրականացման ծառայությունների ձեռք բերման համար

|  |  |  |  |  |
| --- | --- | --- | --- | --- |
| N | Մանաճյուղի անվանում | Մակերեսքմ | Գին, շաբաթը երկօրյա խնամք, մեկ ամսվա համար /հոկտեմբերից-նոյեմբեր և մարտից-ապրիլ ամիսների համար//ՀՀ դրամ, ներառյալ հարկերը/ | Գին, շաբաթը եռօրյա խնամք, մեկ ամսվա համար /մայիսից սեպտեմբեր ամիսների համար//ՀՀ դրամ, ներառյալ հարկերը/ |
| 1 | Լոտ 1 Երևան քաղաքի տարածքում գտնվող մասնաճյուղերի կանաչապատ տարածքի խնամք | 380.5 |  |  |
| 2 | Լոտ 2 Երևան քաղաքի տարածքից դուրս գտնվող մասնաճյուղերի կանաչապատ տարածքի խնամք | 161 |  |  |

----------------------------------- Ա. Ա. -----------------------------Ստորագրություն

 Կ.Տ.

 Հավելված 2

 «Կոնվերս Բանկ» ՓԲԸ մասնաճյուղերի տարածքների մակերեսները և գտվելու վայրի հասցեները

|  |  |  |  |
| --- | --- | --- | --- |
| N | Մասնաճյուղի անվանում |  Հասցե | Մակերես /քմ/ |
| 1 | «Կենտրոնական» մասնաճյուղ | ք. Երևան, Կոմիտաս 49 | 170 |
| 2 | «Դավթաշեն» մասնաճյուղ | ք. Երևան, Դավթաշեն, 3-րդ թաղամաս 18/6 տարածք | 30 |
| 3 | «Էրեբունի» մասնաճյուղ | ք. Երևան, Էրեբունի 11 | 46 |
| 4 | «Գլխամասային գրասենյակ»  | ք.Երևան, Վ.Սարգսյան 26/1 | 2 |
| 5 | «Մոսկովյան» մասնաճյուղ |  ք.Երևան, Մաշտոցի 39/12 | 2 |
| 6 | «Կիլիկիա»  մասնաճյուղ |  ք.Երևան, Քաջազնունի 4/1 | 35 |
| 7 | «Երիտասարդական» մասնաճյուղ |  ք. Երևան, Տերյան 105/1 | 2 |
| 8 | «Սայաթ-Նովա»  մասնաճյուղ |  ք. Երևան, Սայաթ-Նովա 19 | 2.5 |
| 9 | «Նոր Նորք» մասնաճյուղ |  ք. Երևան, Գայի պող. 10/6 | 25.5 |
| 10 | «Արարատյան»  մասնաճյուղ |  ք. Երևան, Բագրատունյաց 13 շ, 111 հասցե | 19 |
| 11 | «Զեյթուն»  մասնաճյուղ |  ք. Երևան, Ռուբինյանց 14/7 | 6 |
| 12 | «Մալաթիա»  մասնաճյուղ |  ք. Երևան, Սեբաստիա փող. 82շ, 50 խանութ | 40,5 |
| 13 | «Աբովյան»  մասնաճյուղ | ք.Աբովյան, Սահմանադրության հրապարակ 8 | 20 |
| 14 | «Նոր Հաճըն»  մասնաճյուղ | ք. Նոր Հաճըն, Չարենցի 8 | 42 |
| 15 | «Չարենցավան»  մասնաճյուղ | ք. Չարենցավան, Խանջյան 21 | 32 |
| 16 | «Դիլիջան» մասնաճյուղ | ք. Դիլիջան, Մյասնիկյան փող., Կապի հանգույցի 1-ին հարկ | 25 |
| 17 | «Աշտարակ»  մասնաճյուղ | ք. Աշտարակ, Սիսակյան 1 | 42 |

Ծառայության նկարագիր

-Կանաչապատ տարածքներում գոյություն ունեցող գնդաձև և սովորական սամշիտների, տույաների, փռվող մաժեվելնիկների, վարդերի և այլ բույսերի գեղեցիկ տեսքի պահպանում,

-Շարունակական նոր կոմպոզիցաների ստեղծում և համալրում,

-Կանաչապատ տարածքների ոռոգում ջրող ավտոմեքենայով և ռետինե խողովակով,

-Պատահական աղբի հավաքում , մաքրում և տեղափոխում,

-Քաղհան և փխրեցում,

-Կանաչապատ տարածքների/սիզամարգերի շարունակական հունձ,

-Կանաչապատ տարածքների/սիզամարգերի մաքրում թափված տերևներից և չորուկներից, հավաքվածի տեղափոխում,

-Սիզամարգի աերացիա, թփերի խուզում և ձևավորում,

-Բույսերի սնուցում պարարտանյութով,

- Ծառերի սրսկում թունաքիմիկատներով, ծառերի կրապատում, ծառերի և թփերի բնաբաժակների քաղհան և փխրեցում,

- Տարածքի մաքրում այգեգործական փոշեկուլով,

 - Չորացած, վնասված, գողացված բույսերի փոխարինում նմանատիպ նորերով կամ այլ համարժեք առավել գեղեցիկ տեսակներով,

-Տրորված և վնասված սիզամարգերի վերականգնում,

-Տարածքների ձմեռացումից հետո դրանց տեսքի վերականգնում,

-Մասնաճյուղի պատերի և գետնի, աստիճանների հանգույցների մաքրում մոլախոտերից,

 -Մասնաճյուղի պատերի և գետնի և աստիճանների հանգույցների մոլախոտերից պաշտպանելու դեմ թունաքիմիկատներով մշակում,

-Բոլոր աշխատանքները՝ այդ թվում բույսերի և սիզամարգերի վերականգնումը/փոխարինումը, կատարվում են բացառապես կատարողի միջոցներով և նյութերով: